CELEX: 32006R0241
Language: lt
Date: 2006-02-10 00:00:00
Title: 2006 m. vasario 10 d.  Komisijos reglamentas (EB) Nr. 241/2006, iš dalies keičiantis Reglamentą (EB) Nr. 1004/2001 dėl tam tikrų prekių klasifikavimo Kombinuotojoje nomenklatūroje

11.2.2006   
            
            
               LT
            
            
               Europos Sąjungos oficialusis leidinys
            
            
               L 40/5
            
         
      KOMISIJOS REGLAMENTAS (EB) Nr. 241/2006
   2006 m. vasario 10 d.
   iš dalies keičiantis Reglamentą (EB) Nr. 1004/2001 dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Remiantis spalvotojo plazminio ekrano su taikomosios programinės įrangos diskeliais klasifikavimu, nustatytu 2001 m. gegužės 22 d. Komisijos reglamentu (EB) Nr. 1004/2001 dėl tam tikrų prekių klasifikavimo Kombinuotojoje nomenklatūroje (2), plazminis ekranas klasifikuotinas nurodant KN kodą 8528 21 90, o taikomosios programinės įrangos diskeliai – KN kodą 8524 91 00. Kadangi nuo 2002 m. sausio 1 d. įsigaliojo Kombinuotosios nomenklatūros 85 skirsnio 6 pastabos pakeitimas ir atsižvelgiant į tai, kad 2004 m. spalio mėn. SS komitetas susitarė dėl šios pastabos aiškinimo, Reglamentas (EB) Nr. 1004/2001 laikytinas neteisingu.
            
         
               (2)
            
            
               Todėl reikėtų atitinkamai iš dalies pakeisti Reglamentą (EB) Nr. 1004/2001.
            
         
               (3)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1004/2001 priede pateiktos lentelės antras punktas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 10 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 2175/2005 (OL L 347, 2005 12 30, p. 9).
   
      (2)  OL L 140, 2001 5 24, p. 8.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Mažmeninei prekybai skirtas rinkinys, sudarytas iš spalvotojo monitoriaus, kabelio apkabų, maitinimo kabelio, nuotolinio valdymo pulto (maitinamo iš 2 baterijų), vartotojo instrukcijos ir taikomosios programinės įrangos diskelių.
                  Monitorius yra plazminis, jo ekrano įstrižainės ilgis – 105,6 cm (42 coliai), gabaritų matmenys: 103,5 cm (plotis) × 64 cm (aukštis) × 15 cm (gylis), 852 × 480 vaizdo elementų (pikselių) išdėstymas, monitoriaus viduje sumontuoti du garsiakalbiai.
                  Monitorius turi šias sąsajas:
                  
                              —
                           
                           
                              tris visuminio vaizdo signalo įvesties,
                           
                        
                              —
                           
                           
                              duomenų įvesties jungtį (VGA-SVGA),
                           
                        
                              —
                           
                           
                              garso įvesties jungtį, ir
                           
                        
                              —
                           
                           
                              valdymo jungtį.
                           
                        Turėdamas skirtingas sąsajas, monitorius gali rodyti ir duomenis, gautus iš automatinio duomenų apdorojimo mašinų, ir nejudančius bei judančius vaizdus, gautus iš vaizdo įrašymo arba atkūrimo aparato, DVD leistuvo, vaizdo kameros ir t. t.
               
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei 8528, 8528 21 ir 8528 21 90 KN kodus atitinkančiais prekių aprašymais.
                  Šio rinkinio esminį požymį nulemia monitorius.
                  Gaminys neklasifikuotinas 8471 60 pozicijoje, kadangi jis geba atkurti spalvotus vaizdus iš visuminio vaizdo signalo (žr. SS paaiškinimų 8471 pozicijos paaiškinimų I dalies D punkto 1 papunktį).
                  Gaminys taip pat neklasifikuotinas 8531 pozicijoje, nes jis nėra skirtas rodyti ekrane signalizavimo tikslams skirtas regimąsias indikacijas (žr. SS paaiškinimų 8531 pozicijos paaiškinimų D punktą).